section_heading: Životopis
paragraph_text: Zajedno sa svojom brigadom sudjelovao je u mnogim borbama tijekom rata. Brigada je tijekom bitke na Neretvi i Sutjesci djelovala kao zaštitnica Glavne operativne grupe Vrhovnog štaba NOVJ-a, vodila teške borbe za zaštitu Središnje bolnice NOVJ-a. U borbi kod Prozora, u ožujku 1943. godine, borci njegove brigade su vodili neprekidne jedanaestodnevne borbe za zaštitu ranjenika. Kada su u svibnju 1943. uvedeni prvi časnički činovi u NOVJ-a, Nikola je dobio čin pukovnika.